recursal/SuperWikiNEXT-32B huggingface dataset:
**Seribu Kali Cinta** adalah merupakan drama bersiri cinta arahan Haris Kadir yang disiarkan di TV3 pada tahun 2010 melalui Slot Akasia. Dibintangi oleh Kamal Adli, Intan Ladyana, Cat Farish, Noorkhiriah, Marsha Londoh dan ramai lagi. Drama ini disiarkan setiap hari Isnin hingga Khamis iaitu pada jam 6:30 petang bagi menggantikan drama bersiri *Chinta*.

Sinopsis
--------

Nizam (Kamal Adli), seorang jejakan yang tidak pernah serius dalam percintaan. Dia mempunyai ramai teman wanita tetapi masih belum dapat menentukan mana satu calon isterinya. Atas desakan orang tua yang mahukan dia berkahwin dengan Huda (Marsha Londoh), Nizam telah membawa diri ke Pulau Aman. Di sana, dia telah jatuh hati dengan Miasara (Intan Ladyana) seorang gadis yang peramah dan mesra akan melayan kanak-kanak.

Nizam diuji dengan pelbagai dugaan kerana Miasara mengalami sindrom amnesia. Apa yang dilakukan pada hari ini, akan dilupakan pada keesokkan harinya. Justeru, Nizam hanyalah seorang yang tidak dikenali bagi Miasara apabila menjelang pagi esok. Mungkin itu adalah balasan bagi Nizam yang selalu mempermainkan perasaan cinta pada masa lalu. 

Nizam bertekad untuk mencintai Miasara dengan sepenuh hati walaupun dia perlu melafazkan seribu kali cinta kepada gadis idamannya. Bagi membantu memulihkan ingatan Miasara, Nizam merakamkan aktiviti bersama Miasara. Miasara terharu dengan kesabaran Nizam namun keadaan Miasara tetap tidak berubah. 

Ayah Nizam, Hisham mendesak Nizam supaya pulang ke Kuala Lumpur bagi menguruskan syarikat. Baginya Nizam masih belum matang dan serius dalam hidup. Ibubapa Miasara juga tidak yakin dengan hubungan Nizam dan Miasara lalu menasihati Nizam supaya melupakan hasratnya untuk berkahwin dengan Miasara. Namun, Nizam tidak sanggup meninggalkan Miasara dan dia yakin dengan naluri hatinya serta menyayangi Miasara.

Apakah Nizam sanggup memikul tanggungjawab sebagai seorang suami yang perlu melayani kerenah isteri yang akan melupakan dirinya setiap pagi?? Setiap hari Nizam perlu mengulangi perbuatannya bagi memenangi hati Miasara. Dia amat mengharapkan dapat melihat senyuman manis dan teguran Miasara pada setiap pagi dan bukannya takut, binggung dan kalam kabut.

Pelakon
-------

### Pelakon utama

* Kamal Adli sebagai Nizam
* Intan Ladyana sebagai Miasara
* Cat Farish sebagai Ramli
* Noorkhiriah sebagai Sofea
* Marsha Londoh sebagai Huda

### Pelakon pembantu

* Kalpana Devi sebagai Mina
* Aida Khalida sebagai Mahani
* Shaharuddin Thamby sebagai Hisham
* Fadilah Mansor sebagai Ramlah
* Abu Bakar Omar sebagai Daud
* Rozie Othman sebagai Zainab
* Idris Md Diah sebagai Rahman
* Effa Nareesha sebagai Kiah
* Azhari Azizam sebagai Hairi
* Kamaruzman Yusoff sebagai Bomoh
* Sofia Arshad sebagai Tini

Rujukan
-------
**Oh My Ganu!** merupakan filem yang diterbitkan di Astro TVIQ, ditayangkan pada 27 November 2013.

Sinopsis
--------

Henry berada di lapangan terbang untuk mencari Cikgu Ayu tetapi gagal. Jadi 5 pelajar bertolak ke Terengganu untuk mencari Cikgu Ayu. Alamat Cikgu Ayu berada di Jalan Ikang Mas. 5 pelajar tersebut gagal menemui jalan tersebut jadi mereka terpaksa berehat di Keropok Lekor Zizang. Tetapi Shafiq alahan keropok lekor.

Selepas mendapat jalan tersebut, mereka berjumpa dengan Cikgu Ayu dan adiknya, Aiman. Selepas itu, mereka memanggil Henry dan bertolak ke sana dengan segera selepas Zizang berada di rumah tersebut. Zizang dan Henry berlawan dalam tiga permainan.

Tetapi 5 pelajar mendapati Henry telah diculik dan Aiman bersama 2 pelajar ikut sama untuk memanggil ketua kampung ke sana. Zizang menyuruh yang lain mencari Henry. Tetapi mereka melepaskan Henry di kedainya. Cikgu Ayu memarahi Zizang sehingga dia putus cinta dengan Zizang dan akhirnya Zizang ditangkap.Tetapi Henry mula bertutur bahasa melayu dan Cikgu Ayu akan kembali SMK Ayer Dalam. Akhirnya mereka hidup bahagia.

Pelakon Utama
-------------

| Nama | Watak |
| --- | --- |
| Zain Saidin | Henry Middleton |
| Harun Salim Bachik | Mohd. Salleh |
| Tiz Zaqyah | Cikgu Ayu |
| Addy Ashraf | Shafiq |
| Izara Aishah | Azlin |
| Zhafir Muzani | Mazlee |
| Akhmal Nazri | Jamil (Jibam) |
| Gabriella Robinson | Sara |
| Zizan Razak | Zizang |
| Izzue Islam | Aiman |
| Amer Shariff | Farouk |
| Roax Tan | See Yew Soon (SYS) |
| Iezahdiyana | Hani |
| Syafie Naswip | Azlan |
| K. Ravindran | Anusha |
Bayi yang memakai banyak pakaian musim sejuk.
**Pakaian** (Tulisan Jawi: ڤاكاين) ditakrifkan sebagai penutup untuk badan dan anggota, serta tangan (sarung tangan), kaki (sarung kaki), kasut, sandal, but dan kepala (topi, kep).Pakaian melindungi badan manusia yang daripada keterlaluan cuaca, ciri-ciri persekitaran yang lain, serta atas alasan keselamatan. Tetapi setiap pakaian juga membawa maksud kebudayaan dan sosial.

Manusia juga menghiaskan badan mereka dengan mekap atau kometik, minyak wangi, dan hiasan yang lain; mereka juga menggunting, mencelup, dan mengeset rambut, bulu roma muka, dan badan (sila lihat fesyen rambut), dan kadang juga menandakan kulit mereka dengan tatu, pelelasan, dan penyucukan. Kesemua hiasan ini menyumbangkan kepada kesan keseluruhan dan mesej pakaian, tetapi bukannya pakaian pada dirinya. 

Barang-barang yang dibawa tetapi berbanding dipakai (seperti dompet, tongkat, dan payung) biasanya dianggap sebagai hiasan tambahan dan bukan dianggap sebagai pakaian. Barang kemas dan cermin mata juga digolongkan dalam hiasan tambahan walaupun dalam bahasa biasa, barang-barang ini diperihalkan sebagai dipakai dan bukan dibawa.

Rujukan
-------



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
	+ 2 (data)
* Jerman
* Israel
* Amerika Syarikat
	+ 2
* Latvia
* Jepun
* Republik Czech
	+ 2

 |
| Lain-lain | 
* Kamus Sejarah Switzerland
* Arkib Negara (A.S.)

 |
Contoh Enkripsi
**Penyulitan** atau **enkripsi** (bahasa Inggeris: *encryption*) ialah proses mengaburkan maklumat secara mencampuradukkan data supaya tidak dapat dibaca sebarang penerima yang tidak mempunyai pengetahuan atau kunci khusus. Sedangkan penyulitan telah digunakan untuk melindungi komunikasi selama berabad-abad, hanya pertubuhan-pertubuhan dan individu-individu yang mempunyai keperluan menyimpan rahsia yang luar biasa pernah menggunakannya. Bagaimanapun, pada pertengahan dekad 1970-an, penyulitan muncul daripada domain tunggal agensi-agensi kerajaan perahsia dan memasuki domain awam. Proses ini kini dipergunakan untuk melindungi sistem-sistem yang digunakan secara meluas, seperti e-perdagangan Internet, rangkaian telefon bimbit dan mesin juruwang automatik (ATM) untuk perbankan.

Walaupun penyulitan boleh digunakan untuk memastikan kerahsiaan, teknik-teknik lain masih diperlukan untuk memastikan keselamatan komunikasi, khususnya untuk menentusahkan kesempurnaan dan kesahan perutusan; umpamanya, kod pengesahan perutusan (MAC) atau tandatangan digit. Lagi satu pertimbangan ialah perlindungan terhadap analisis trafik.

Penyulitan atau pengeliruan kod perisian juga digunakan untuk perlindungan daripada sebarang penyalinan oleh kejuruteraan balikan, analisis aplikasi tanpa kebenaran, pemecahan kod perisian, dan cetak rompak perisian yang digunakan oleh pelbagai perisian penyulitan atau pengeliruan.

  

```
   Teks kosong -> Algoritma Penyulitan -> Teks Sifer -> Algoritma Pemerihalan -> Teks kosong
       Pengguna A |                                                         | Pengguna B
                   |----------------------- Kekunci -----------------------| 

```

Contoh-contoh penyulitan
------------------------

* RSA
* DES
* BLOWFISH
* IDEA
* SEAL
* RC5

Lihat juga
----------

* Penyahsulitan

Rujukan
-------

1. ↑  G. S. Rao, A. K. Rao, Ng Chee Aun & Cheng Yok San (1991). "enkripsi". *Kamus Komputer Sekolah Menengah*. Penerbit Fajar Bakti Sdn Bhd. m/s. 17. ISBN 967-65-1306-7.CS1 maint: uses authors parameter (link)

Pautan luar
-----------

* Pengenalan untuk Penggunaan Penyulitan
* Bagaimana penyulitan bertindak
* Penyulitan RSA
* SecurityDocs: Sumber untuk Penyulitan
**Pendekatan / (Pembelajaran koperatif** merujuk kepada kaedah pengajaran yang memerlukan murid dari pelbagai kebolehan bekerjasama dalam kumpulan kecil untuk mencapai satu matlamat yang sama) (Slavin, 1982). Sasaran utamanya adalah menuju kepada tahap pembelajaran yang maksimum bukan sahaja untuk diri sendiri, tetapi juga untuk rakan-rakan yang lain. Lima unsur asas dalam pembelajaran koperatif adalah:

* a.Saling bergantung antara satu sama lain secara positif,
* b.Saling berinteraksi secara bersemuka,
* c.Akauntabiliti individu atas pembelajaran diri sendiri,
* d.Kemahiran koperatif, dan
* e.Pemprosesan kumpulan

Ganjaran biasanya akan diberi kepada individu dan kumpulan dalam pelaksanaan kaedah ini. Individu dalam kumpulan dikehendaki menunjukkan kefahaman masing-masing dan memainkan peranan berbeza secara bergilir-gilir. Kemahiran sosial dan pemprosesan kumpulan digalakkan.[*perlu rujukan*]

Beberapa cara pembelajaran koperatif telah diperkembangkan oleh tokoh-tokoh pendidikan, misalnya Jigsaw, TGT (teams-games-tournaments), STAD (Students Teams- Achievement Division), Belajar Bersama (Learning together), Permainan Panggil Nombor (Numbered Heads), dan Meja Bulat (Round Table).[*perlu rujukan*]

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pendapatan bersih** adalah baki pendapatan bagi satu firma setelah ditambah jumlah keuntungan dan laba serta ditolak semua perbelanjaan dan kerugian bagi tempoh laporan. Pendapatan bersih boleh diagihkan di kalangan pemegang saham sebagai sebuah dividen atau dipegang oleh firma sebagai satu penambahan kepada perolehan tertahan. Oleh kerana untung dan perolehan digunakan secara sinonim bagi pendapatan (juga bergantung kepada penggunaan UK dan AS), **perolehan bersih** dan **untung bersih** biasanya dijumpai sebagai sinonim bagi pendapatan bersih. Selalunya, istilah **pendapatan** digantikan bagi pendapatan bersih, ia belum lagi disukai kerana kekeliruan yang mungkin timbul. Pendapatan bersih secara tidak rasminya dipanggil sebagai **garis bawah** kerana jenis ini dijumpai pada garis terbawah bagi sebuah penyata pendapatan satu syarikat (satu istilah berkaitan adalah garis atas, bermakna hasil, yang membentuk garis pertama bagi penyata akaun).

  

Hal-hal yang ditolak secara tipikal termasuklah perbelanjaan cukai, perbelanjaan kewangan (belanja faedah), dan faedah minoriti. Begitu juga, dividen-dividen saham keutamaan akan ditolak juga, walaupun mereka bukannya satu perbelanjaan. Bagi syarikat perdagangan, penolakan kos-kos mungkin kos barang dijual, diskaun jualan, dan pemulangan jualan dan elaun-elaun. Bagi sebuah syarikat produk pengiklanan, pengilangan, dan kos-kos rekabentuk dan pembangunan dimasukkan.

Satu persamaan pendapatan bersih
--------------------------------

Keuntungan jualan bersih
– Kos barang dijual
= Untung kasar
– Perbelanjaan SG&A (jumlah kos pengendalian perniagaan)
= EBITDA
– Susut nilai & pelunasan
= EBIT
– Faedah (kos peminjaman wang)
= EBT
– Perbelanjaan cukai
= Pendapatan bersih (Pendapatan selepas cukai/EAT)

Lihat juga
----------


|  |  |
| --- | --- |
| 
* Dividen
* Tambah nilai ekonomi
* Pendapatan kasar
* Penyata pendapatan
* Dividen cair

 | 
* Pendapatan bersih sepekerja
* Pendapatan kendalian
* Pendapatan kendalian sebelum susut nilai dan pelunasan
* Kos peluang
* Untung

 |

Templat:Accounting-stub
**Silat Harimau** (Minangkabau: **Silek Harimau**, Indonesia: **Pencak Silat Harimau**) ialah pencak silat gaya Minangkabau berasal dari Sumatera Barat, Indonesia. Silat Harimau mempunyai pergerakan yang digunakan sama dengan teknik dan falsafah seekor harimau. Silat harimau mempunyai teknik yang lincah dan pergerakan yang cantik. Namun, di sebalik teknik dan gerakan tersebut, terdpat banyak serangan maut yang boleh digunakan untuk melumpuhkan musuh dengan cepat.

Gerakan silat ini dikenali dengan agak sakit dan membuatkan lawan tidak boleh bergerak dan membuatkan badan tidak boleh berlawan lagi. Sebagai tambahan, Silat Harimau juga menggunakan cakar sebagai senjata untuk menyerang lawan. Cakaran tersebut mensasarkan leher, muka dan bahagian penting lawan. Teknik ini merupakan ciri-ciri yang tidak terdapat pada seni silat yang lain.

Lihat juga
----------

* Perguruan silat

Rujukan
-------

1. ↑  "Silat Harimau, Silat Beraliran Beras Asal Minangkabau". *Bentengsumbar* (dalam bahasa Indonesia). Dicapai pada 1 December 2021.
2. ↑  "The Life of the 'Silat Harimau' Master". *Kompas* (dalam bahasa Inggeris). Dicapai pada 1 December 2021.
3. ↑  "Tradisi Silat Harimau, Filosofi Islam, dan Kepunahan". *Republika* (dalam bahasa Indonesia). Dicapai pada 1 December 2021.
Rencana ini melihat bagaimana keseksualan dan kegiatan seks manusia berinteraksi dengan, dan dikawal oleh, undang-undang manusia.

Secara umum, undang-undang mengharamkan perlakuan-perlakuan yang dianggap penganiyaan seksual, atau perlakuan yang kerajaan sesebuah negara menganggap tidak sesuai atau bertentangan dengan norma masyarakat. Selain itu, kategori aktiviti tertentu mungkin dianggap jenayah sekalipun ia dilakukan atas persetujuan bersama. Kerana itu seks dan undang-undang berbeza dari satu tempat ke tempat lain.

Perlakuan seks yang dilarang oleh undang-undang juga dipanggil **jenayah seks**.

Cukup umur
----------

Walaupun frasa cukup umur (umur yang dibenarkan) biasanya tidak ada di dalam statut, apabila digunakan berkaitan dengan kegiatan seks, cukup umur merujuk kepada umur minimum seseorang dianggap mampu membuat keputusan untuk bersetuju melakukan seks mengikut undang-undang. Ini tidak harus disamakan dengan umur dewasa, umur sudah bertanggungjawab terhadap jenayah, atau umur boleh kahwin.

Cukup umur berbeza daripada satu jurisdiksi kepada jurisdiksi lain. Kebiasaannya umur ini di antara 16 hingga 18 tahun, tetapi terdapat juga umur di antara 9 hingga 21 tahun. Sesetengah jurisdiksi mengharamkan perbuatan seks sebelum perkahwinan. 

Dakwaan terhadap mereka yang melanggar undang-undang ini termasuk rogol statutori (yang sama dengan rogol dari segi kekerasan dan hukuman).

Jenis jenayah seks
------------------

* Rogol
* Penderaan seksual kanak-kanak
* Rogol statutori
* Suami yang merogol isteri secara paksa
* Pemerdagangan manusia
* Sumbang mahram
* Bestialiti
* Hubungan sulit (lihat juga zina)
* Homoseksualiti
* Pelacuran
**Solat Sunat Hajat** merupakan solat sunat yang didirikan untuk memohon hajat atau ketika berada dalam kesulitan. Pada kebiasaannya dilakukan secara bersendirian, kadang-kala dilakukan secara berjemaah sekiranya berhadapan kesulitan umum atau mahu berniat seperti kemarau, sakit, dan peperiksaan.

Rasulullah s.a.w. menjelaskan akan bagaimana kita mahu memohon hajat kepada Allah s.w.t. :

‏ مَنْ كَانَتْ لَهُ حَاجَةٌ إِلَى اللَّهِ أَوْ إِلَى أَحَدٍ مِنْ خَلْقِهِ فَلْيَتَوَضَّأْ وَلْيُصَلِّ رَكْعَتَيْنِ

Maksudnya: *"Sesiapa yang ada hajat pada Allah s.w.t. atau pada sesiapa daripada kalangan anak Adam, hendaklah dia mengambil wuduk dan kemudian menunaikan solat dua rakaat." -* Riwayat Ibnu Majah, hadith no. 1384

**Waktu Solat Hajat**

Solat hajat ini boleh dilakukan pada bila-bila masa sahaja sekiranya anda berkelapangan kecuali pada waktu berikut:

* ***Waktu Syuruq*** – Waktu dimana matahari mulai terbit sehinggalah setinggi tombak dan ia biasanya dianggarkan berlangsungnya selama 15 minit.
* ***Waktu Zhahirah*** – Waktu ini ketika matahari berada di tengah-tengah langit pada waktu tengah hari. Bayang-bayang tidak kelihatan kerana matahari berada tepat di atas kepala kita. Ia berlangsung beberapa beberapa minit sebelum masuknya waktu solat Zohor.
* ***Waktu Senja*** – Waktu dimana matahari mulai terbenam sehinggalah terbenam seluruhnya. Waktu ini berlangsung selama 15 minit sebelum masuknya waktu solat Maghrib.

Dan disarankan untuk anda mengerjakan solat hajat ini sebanyak 3 malam atau 7 malam berturut-turut dan berdoa hajat anda kepada Allah.

**Niat Solat Hajat**

"Sahaja aku solat sunat Hajat dua rakaat kerana Allah Taala."

**Cara Melakukan Solat Hajat**

1. Mulakan dengan niat solat hajat
2. Rakaat pertama - Surah Al-Fatihah dan diikuti surah al-Kafirun 1 kali (ringkas) atau 11 kali.
3. Rakaat kedua – Surah al-Fatihah 1 kali dan diikuti surah al-Ikhlas 1 kali (ringkas) atau 11 kali.
4. Selepas memberi salam pada tahiyat akhir, terus sujud dan bacalah tasbih "*LA ILAHA ILLA ANTA SUBHANAKA INNI KUNTU MINAZ ZHOOLIMEEN" sebanyak 41x.* Selepas membaca tasbih tersebut bolehlah berdoalah untuk memohon apa sahaja hajat yang diiginkan (masih dalam keadaan sujud)
5. Selesai doa (dalam sujud tadi), maka bangun kembali dlaam tahiyat akhir dan memberi salam.
6. Berzikir dan sambung berdoa yang dihajati tadi.

  

Walau bagaimanapun ada para ulama' yang menyatakan solat ini tiada hadis yang jelas. adapun hadis yang di pegang adalah kesemuanya dhaif. [*perlu rujukan*]

Rujukan
-------

 1. Panduan Solat Sunat Hajat - akuislam.com
2. Cara Solat Hajat Mudah - Tanyaustaz.com

Pautan luar
-----------

* Niat dan Cara Solat Sunat Hajat - Jiwarosak.com
* The Prayer of Need (Salat al-Hajah)
* Waktu Afdal Solat Hajat - TanyaUstaz.net
Seni **Silat Gerak Kuntau** telah diasaskan oleh Hassan bin Husin yang berasal dari Gunung, Kelantan Darul Naim. Silat ini adalah gabungan dua seni beladiri iaitu Silat Lang Merah sejenis seni beladiri orang Melayu dan Kuntau Gee Sing sejenis seni beladiri orang Cina. 

Pada awal tahun 1980-an, demi untuk menjaga agar warisan seni ini agar tidak hilang ditelan zaman maka Hassan bin Husin telah menyusun semula Seni Silat Gerak Kuntau dalam usaha-usaha untuk mengembangkannya.

Silat ini telah didaftarkan dengan Gabungan Persatuan Seni Silat Negeri Kelantan pada tahun pada 17 Oktober 1984.

Seterusnya, pada pertengahan tahun 1990-an Hassan bin Husin sekali lagi telah menyusun serta mengemaskinikan sistem latihan Seni Silat Gerak Kuntau. Beliau mendapat pandangan dan sokongan yang kuat dari tiga orang yang mempelajari Seni Silat Gerak Kuntau darinya iaitu Mohamad Sajeri bin Abdullah, Mohd Zahir bin Ramli dan Mohd Amin bin Abu. 

Pada 20 April 1999 Hassan bin Husin telah mendaftar persilatan ini sebagai sebuah akademi iaitu Akademi Seni Silat Gerak Kuntau. Dengan pendaftaran ini Seni Silat Gerak Kuntau telah mendapat pengesahan bagi mengajar di sekolah-sekolah, dewan orang ramai dan kawasan-kawasan rekreasi di seluruh Malaysia serta mengeluarkan sijil.

Pautan Luar
-----------

*
**Silat Lian Kwantung** ialah sebuah Perguruan Silat yang bergerak di Pahang. Silat ini adalah gabungan silat aliran Lian Yunan dan seni bela diri Kwantung. Ia telah dikembangkan oleh Allahyarham Chik Wan (Che Awang Chik). Di antara murid beliau ialah Muhammad bin Deraman, Hassan bin Deraman dan Pak Bakar. Silat ini mempunyai 8 jurus asas untuk menjadi buah dalam pergerakan serangan dan bela diri (jika ditambah dengan permainan tekpi dan cindai, jurus semuanya ada 12 jurus). Dikatakan[*nyatakan menurut siapa?*] Lian Kwantung Che Awang Chik ialah improvisasi Lian Pak Ngah Bentan. Ia diikuti dengan buah-buah pukulan dengan proses potong satu, potong dua, potong tiga dan lapis. Selepas itu, diajar pula ilmu pertarungan dengan cara berliko dan permainan guru. Senjata tradisional yang diajar termasuk tekpi dan tongkat.

Rujukan
-------

* Majalah Pendekar, Ogos 1993, m/s 32-33

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

	+ l
	+ b
	+ s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sekolah Menengah Kebangsaan Kampong Selamat** atau nama ringkasnya *SMKKS*, merupakan sebuah Sekolah menengah kebangsaan yang terletak di Tasek Gelugor. SMK Kampong Selamat merupakan salah sebuah sekolah yang baru ditubuhkan sekitar tahun 2003, namun nama SMK Kampong Selamat cukup "gah" di Pulau Pinang mahupun di negeri-negeri lain kerana telah mencapai peningkatan yang cemerlang dalam akademik, ko-kurikulum dan sahsiah pelajar - pelajarnya.

Sekolah menengah Kebangsaan Kampong Selamat dinamakan sempena lokasinya di kawasan Kampong Selamat. Kerja kerja pembinaan bermula sejak tahun 2000 dan Sekolah ini mula beroperasi pada Januari 2003. Pembinaan sekolah ini bertujuan untuk menampung dan menyediakan prasarana pendidikan kepada penduduk setempat yang mempunyai kepadatan penduduk yang tinggi.

SMKKS merupakan salah sebuah sekolah kawalan di negeri ini. Kebanyakan murid murid yang ditempatkan di sini adalah melalui rancangan khas di samping murid murid kemasukan biasa. Pada peringkat awal pembukaannya, sekolah telah menerima sejumlah 287 orang pelajar yang ditempatkan di dalam lapan buah kelas mengikut tingkatan masing-masing. Seramai 21 orang tenaga pengajar ditempatkan di sini untuk berkhidmat kepada warga sekolah.

En. Jamil Bin Jaafar telah di amanahkan sebagai pemangku jawatan pengetua bagi melicinkan pentadbiran sekolah. Tidak lama kemudian, pada 9 Mac 2004 sekolah telah menerima pengetua yang pertama iaitu Tuan Haji Mohd Saleh Bin Rashid.

Dari segi kemudahan prasarana, sebanyak empat blok telah dibina yang mana masing-masing terdiri daripada empat tingkat. Sehingga hari ini sekolah ini telah membuka sebanyak 29 kelas bagi menampung keperluan pelajar.

Alamat
------

Sekolah Menengah Kebangsaan Kampong Selamat
Tasek Gelugor
13300, Tasek Gelugor
Pulau Pinang, Malaysia
Telefon = 6045735095
Fax = 6045735095

Pautan luar
-----------

*
**Percuma untuk dimainkan** atau **free-to-play** (**F2P**) merujuk kepada permainan video yang memberikan pemain capaian kepada bahagian tertentu tanpa membayar. Terdapat banyak permainan yang bebas untuk dimainkan, tetapi yang paling umum adalah berdasarkan model perisian freemium. Untuk permainan freemium, pengguna diberikan capaian kepada permainan fungsi penuh, tetapi harus membayar mikrotransaksi untuk menncapai tambahan puas. Percuma untuk dimainkan boleh dibandingkan dengan membayar untuk bermain, yang mana pembayaran diperlukan sebelum menggunakan layanan untuk pertama kalinya.

Lihat juga
----------

* Senarai permainan video kormesial yang dikeluarkan sebagai perisian percuma
* Senarai permainan bebas dimainkan PlayStation 4
* Membayar untuk bermain

Rujukan
-------

Pautan luar
-----------

* "Membuat duit dengan 'permainan bebas' untuk dimainkan" di CNET
* "Apa Hasil bagi MMO Permainan Bebas?" di Gamasutra
* "Arkib Permainan PC" - pangkalan data terbesar bagi permainan bebas untuk dimainkan untuk PC
Logo Sekolah Undang-Undang Rakyat (SUUR)
**Sekolah Undang-Undang Rakyat (SUUR)** merupakan satu kolektif dan gerakan bebas yang bertindak memberi kesedaran serta pendidikan undang-undang secara percuma kepada masyarakat akar umbi. Ia diasaskan oleh Khairul Naim Rafidi, aktivis mahasiswa dan bekas Setiausaha Agung Kumpulan Aktivis Mahasiswa Independen (KAMI) yang kini masih menuntut di Fakulti Undang-Undang, UiTM Shah Alam. Kini SUUR bergerak di sekitar Shah Alam dan digerakkan bersama sekumpulan mahasiswa undang-undang yang terdiri daripada pelbagai latarbelakang.

SUUR ditubuhkan bagi memberi pendedahan kepada masyarakat sivil tentang Perlembagaan serta undang-undang yang berkait rapat dengan masyarakat seperti undang-undang perlembagaan, hak pekerja, hak asasi, undang-undang jenayah, dan lain-lain. SUUR menyokong segala usaha yang bertepatan dengan Perlembagaan Persekutuan serta kedaulatan undang-undang.

Kaedah utama penyampaian oleh SUUR adalah melalui kuliah umum (public lecture), dan panel terdiri daripada ahli Majlis Peguam, ahli akademik, dan badan bukan kerajaan (NGO). 

Selain isu undang-undang, SUUR tidak terlepas daripada berbicara tentang isu mahasiswa. SUUR juga terlibat dengan kerja bakti dan pernah menganjurkan Mid-Night Run For Homeless.

SUUR pernah mendapat pengiktirafan daripada Dato’ Saifuddin Abdullah, yang merupakan mantan Timbalan Menteri Pengajian Tinggi serta dijemput untuk satu sidang tentang perpaduan pada Hari Malaysia.

TERAS PERGERAKAN
----------------

SUUR bergerak di atas empat teras utama yang diilhamkan oleh pengasas iaitu PETA.

1. Pendidikan,
2. Emansipasi,
3. Tindak,
4. Advokasi.

ISU MAHASISWA
-------------

Selain menjalankan kegiatan berunsur akademik, SUUR juga lantang memperjuangkan nasib mahasiswa. Melalui satu kenyataan, SUUR telah mempertikaikan tindakan pihak UIA mengenakan hukuman gantung terhadap dua pemimpin mahasiswa iaitu Saudara Hanif Mahpa dan Saudari Afiqah Zulkifli. Sesuatu yang menarik, SUUR menggunakan hujah undang-undang berbanding hujah retorik dan politik yang sering digunakan oleh kebanyakan pertubuhan.

1. ↑  pautan, You can imprison our bodies, but not our souls.
2. ↑  Teks pautan, Kenyataan Media - Tahniah Gerakan Mahasiswa!.
3. ↑  Teks pautan, Merangka Masa Depan Malaysia.
**Industri berat** tidak mempunyai maksud yang tetap berbanding industri ringan. Ia boleh bermaksud pengeluaran produk yang sama ada berat dalam berat atau dalam proses yang membawa kepada pengeluaran mereka. Secara umum, ia adalah satu istilah yang popular digunakan dalam nama kebanyakan firma Jepun dan Korea, yang bermaksud 'pembinaan' bagi projek-projek besar. Contoh projek termasuk pembinaan bangunan-bangunan besar, loji kimia, roket H-IIA dan juga termasuk pengeluaran peralatan pembinaan seperti kren dan jentolak. Selain itu, projek-projek industri berat dapat diumumkan sebagai lebih modal intensif atau yang memerlukan lebih besar atau lebih maju sumber, kemudahan atau pengurusan.

Banyak syarikat Asia Timur bergantung kepada industri berat sebagai sebahagian daripada keseluruhan ekonomi mereka. Antara syarikat-syarikat Jepun dan Korea dengan "industri berat" dalam namanya, banyak juga pengeluar angkasa produk dan peralatan senjata pertahanan, bersama-sama dengan menjadi kontraktor pertahanan kepada kerajaan negara masing-masing seperti yang Jepun Fuji Heavy Industries dan ini Korea Hyundai Rotem, sebuah projek bersama Hyundai Heavy Industries dan Daewoo Heavy Industries.

Industri berat juga kadangkala penamaan khas tempatan zon undang-undang.

Rujukan
-------

* Morris Teubal, Heavy and Light Industry in Economic Development The American Economic Review, Vol. 63, No. 4. (Sep. 1973), pp. 588–596.
* Some Definitions in the Vocabulary of Geography, IV, British Association Glossary Committee, The Geographical Journal, Vol. 118, No. 3. (Sep. 1952), pp. 345–346.

Pautan luar
-----------

* Definition of 'Heavy Industry' according to Investopedia.com

|  |  |
| --- | --- |
|  | Cari ***Perindustrian berat*** dalam Wikikamus bahasa Melayu, kamus bebas. |

| * l
* b
* s
Industri utama |
| --- |
| 
* Berat
* Ringan

 |
| 
* Aktivisme
* Aeroangkasa
	+ Pesawat
	+ Angkasa
* Pertanian
* Alkohol
* Anime
* Automotif
* Basikal
* Bioteknologi
* Kimia
* Komputer
* Pembinaan
* Kandungan
* Kreatif
* Kebudayaan
* Pertahanan
	+ Senjata
* Pendidikan
* Kuasa elektrik
* Elektronik
	+ Semikonduktor
* Tenaga
	+ Tenaga boleh diperbaharui
* Hiburan
* Filem
* Perkhidmatan kewangan
* Memancing
* Makanan
	+ Bushfood
* Bulu
* Penjagaan kesihatan
* Hospitaliti
* Maklumat
* Bahasa
* Percutian
* Pembungkusan daging
* Mineral
* Sukan permotoran
* Muzik
* Pembekal tentera laut
* Kad kredit
* Penjagaan diri
* Petroleum
	+ Syal minyak
* Farmaseutikal
* Plastik
* Kesusasteraan
* Audiovisual profesional
* pulpa dan kertas
* Radio
* Hartanah
	+ Perumahan
* Perkhidmatan dalam talian
* Seks
* Hiburan
* Perisian
* Sukan
* Ruang
* Mampan
* Tekstil
* Tembakau
* Pelancongan
* Permainan video
* Air

 |
Gambarajah skematik sebuah sekstan
**Sekstan** ialah sejenis alat navigasi berpantulan kembar yang mengukur jarak bersudut antara dua objek yang mudah dilihat. 
Kegunaan utamanya mengukur sudut antara suatu objek astronomi dengan ufuk untuk tujuan pengemudian samawi. Penganggaran sudut atau altitud ini difahamkan sebagai suatu pencerapan terhadap objek ini. Sudut yang diambil serta masa ia diukur boleh digunakan untuk mengira garis kedudukan dalam carta-carta nautika
atau aeronautika —misalnya pencerapan Matahari pada waktu tengah hari ataupun bintang Polaris di langit Hemisfera Utara untuk menganggarkan latitud. Pemerhatian ketinggian sesebuah mercu tanda boleh memberikan suatu ukuran jarak dari lokasi mercu tersebut, bahkan alat ini juga boleh mengukur sudut antara objek-objek untuk menetapkan kedudukan dalam carta. Alat ini turut digunakan untuk mengukur jarak qamari antara Bulan dengan objek samawi yang lain (misalnya bintang atau planet) untuk menentukan Waktu Min Greenwich dan seterusnya longitud.

Lihat juga
----------

* Latitud
* Longitud
* Navigasi

Rujukan
-------

1. ↑  Seddon, J. Carl (June 1968). "Line of Position from a Horizontal Angle". *Journal of Navigation*. **21** (03): 367–369. doi:10.1017/S0373463300024838. ISSN 1469-7785.

Pautan luar
-----------

* CD-Sextant - Build your own sextant
**Percuma** atau mempunyai beberapa maksud, tetapi secara umum ia bermaksud tanpa bayaran. Sesuatu yang percuma tidak akan dikenakan sebarang bayaran, paling tidak, bayaran yang tidak jelas.

Di dalam perniagaan, terutamanya barangan nyata (bukan maya), barang-barang percuma digunakan sebagai suatu tawaran atau hadiah untuk menarik minat pelanggan membeli barangan tersebut. Secara kasar, barang-barang percuma ini adalah tidak berbayar, namun sebenarnya lebih kepada tidak ada sebarang untung atau untung yang minima daripada barang tersebut. Ini dapat dilihat pada harga barang tertentu adalah lebih murah sedikit berbanding harga barang tersebut jika disertakan barangan percuma.

Di dalam muat turun percuma pula, kadang-kadang muat turun tersebut tidaklah sepenuhnya percuma, namun memang tiada bayaran dari segi wang. Tidak percuma di sini bermaksud setiap dalam setiap muat turun daripada tapak tertentu, perisik serta pengiklan turut disertakan bersama bermaksud pengguna membayar dari segi hak kebersendirian.

Lihat juga
----------

|  |  |
| --- | --- |
|  | Cari ***percuma*** dalam Wikikamus bahasa Melayu, kamus bebas. |

* Bebas
* Perisian percuma
**Sekolah Menengah Kebangsaan Jian Shan, Taipei**, adalah sekolah menengah pertengahan yang terletak di Bandar Yingge, Taipei, Taiwan.

Gambaran keseluruhan sekolah
----------------------------

Sekolah ini didirikan pada September 1989, kawasan keseluruhan sekolah ini adalah 3.2 hektar, terdapat 450 orang pelajar, terbahagi kepada 3 tingkatan, kesemuanya mempunyai 15 kelas yang biasa, satu bilik sumber, dan satu kelas kanak-kanak. Mempunyai jumlah kakitangan sebanyak 60 orang.

Persatuan pelajar
-----------------

Terdapat banyak persatuan pelajar di sekolah ini, Persatuan Wushu , Persatuan Gusti, Persatuan Menari pernah mendapat hadiah daripada pelbagai pertandingan.

Interaksi antarabangsa
----------------------

Sekolah tersebut mulai daripada tahun 2010 telah menjadi rakan kerjasama kepada AIESEC. Selalunya, terdapat mahasiswa daripada luar negara pergi ke sekolah tersebut untuk membantu sekolah tersebut untuk mengajar Inggeris dan budaya mereka.

Pada 2009, sekolah tersebut telah mengikuti Program Berdialog Dengan Asia Di Dalam Kelas, dan pelajar-pelajar telah berinteraksi dengan pelajar dari United Kingdom dan Korea Selatan.

Rujukan
-------

1. ↑  Memupuk sifat yang baik - 7/5/2010 dilaporkan oleh China Times (dalam Bahasa Cina)
2. ↑  Ketua Menteri Zhou telah menyuruh wakil sukan daerah Taipei untuk bertanding di Nantou, 26/4/2008 (dalam Bahasa Cina)
3. ↑  國語日報網站-資訊導航

Pautan luar
-----------

* Tapak Sekolah Menengah Kebangsaan Jian Shan
Sebuah peranti pengilangan khas industri ringan
**Industri ringan** biasanya kekurangan intensif modal daripada industri berat, dan lebih berorientasikan pengguna daripada berorientasikan perniagaan (iaitu ,produk industri yang paling ringan dihasilkan untuk pengguna akhir dan bukannya sebagai perantaraan untuk digunakan oleh industri-industri lain). Kemudahan industri ringan biasanya mempunyai kurang kesan alam daripada pihak yang berkaitan dengan industri berat, dan zon undang-undang adalah lebih cenderung untuk membenarkan industri ringan berhampiran kawasan kediaman. Ia adalah pengeluaran barang-barang pengguna yang kecil.

Rujukan
-------

1. ↑  Sullivan, Arthur (2003). *Economics: Principles in action*. Upper Saddle River, New Jersey 07458: Prentice Hall. m/s. 493. ISBN 0-13-063085-3. Unknown parameter `|coauthors=` ignored (`|author=` suggested) (bantuan)CS1 maint: location (link)

|  |  |
| --- | --- |
| Ikon tunas | Rencana berkaitan ekonomi atau kewangan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kuala Pilah merupakan satu daripada tujuh daerah di Negeri Sembilan dan merupakan daerah ketiga terbesar di Negeri Sembilan dengan keluasan 109,039.58 hektar. Pejabat Daerah dan Tanah Kuala Pilah (PDTKP) ditubuhkan semasa Tanah Melayu di bawah pemerintahan British pada tahun 1896. Sebelum ini pentadbiran Pejabat-Pejabat Kerajaan Daerah Kuala Pilah ditempatkan berasingan di dalam bangunan lama semenjak zaman british.

Kompleks Pejabat-Pejabat Kerajaan Daerah Kuala Pilah yang menempatkan Pejabat Daerah dan Tanah Kuala Pilah serta beberapa buah jabatan Kerajaan Negeri telah dirasmikan oleh Al-Marhum Tuanku Ja'afar Ibni Al-Marhum Tuanku Abdul Rahman pada 18 April, 1982 bersamaan 23 Jamadil Akhir 1402.

Daerah Kuala Pilah disaliri oleh 9 sungai utama iaitu Sungai Muar, Sungai Jelai, Sungai Jempol, Sungai Pilah, Sungai Batang Pilah, Sungai Juasseh, Sungai Seri Menanti, Sungai Johol dan Sungai Terachi. Terdapat 11 buah mukim di daerah ini dengan 117 buah JKKK Kampung Tradisi, 7 buah JKKK Kampung Baru, 1 buah JKKK Orang Asli, 1 Skim Penempatan FELDA serta 1 Majlis Tempatan.

Selain bertanggungjawab kepada Kerajaan Negeri dalam usaha gerak kerja mentadbir daerah Kuala Pilah, PDTKP juga berperanan sebagai peneraju utama dalamn agenda pembangunan daerah bersama jabatan dan agensi peringkat negeri dan persekutuan yang beroperasi di daerah.

Visi
----

Mengurus, mengawal dan mentadbir daerah dan sumber tanah bagi mencapai pembangunan seimbang dari segi ekonomi, sosial, fizikal dan pembangunan islam

Misi
----

Mewujudkan perkhidmatan, pembangunan daerah dan tanah yang cekap, berkualiti dan berkesan ke arah memberikan kesejahteraan dan kemakmuran rakyat

  


| * l
* b
* s
Negeri Sembilan Pentadbiran Kerajaan Negeri Sembilan |
| --- |
| Jabatan kerajaan negeri | 
* Setiausaha Kerajaan
* Hal Ehwal Agama Islam
* Kebajikan Masyarakat
* Kehakiman Syariah
* Kerja Raya
* Kewangan
* Mufti Kerajaan
* Pendakwaan Syariah
* Pengairan dan Saliran
* Perancangan Bandar dan Desa
* Perhutanan
* Perkhidmatan Veterinar
* Pertanian
* Tanah dan Galian

 | Jata Negeri Sembilan |
| Pejabat daerah dan tanah | 
* Seremban
* Port Dickson
* Kuala Pilah
* Jempol
* Jelebu
* Rembau
* Tampin
* Gemas (Daerah kecil)

 |
| Pihak berkuasa tempatan | 
* Bandaraya Seremban
* Perbandaran Port Dickson
* Perbandaran Jempol
* Daerah Jelebu
* Daerah Kuala Pilah
* Daerah Rembau
* Daerah Tampin

 |
| Badan berkanun negeri | 
* Lembaga Muzium
* Majlis Agama Islam
* Perbadanan Kemajuan Negeri
* Perbadanan Perpustakaan Awam
* Yayasan Negeri

 |


1. ↑
**Seni Perguruan Silat Gayung Penggerak** (SPSGP), juga dipanggil dengan nama **Silat Gayung Penggerak** ialah sejenis Silat Gayong. Silat ini diasaskan pada tahun 1970 bertempat di Teluk Kumbar, Pulau Pinang. Guru Utama dan Pengasas perguruan adalah Pak Guru Hashim bin Ahmad. Silat ini hanya bergerak di sekitar Pulau Pinang sahaja terutama di bahagian barat daya pulau (Bayan Lepas, Teluk Kumbar dan Balik Pulau). Terdapat juga ahli SPSGP dari daerah lain seperti dari Seberang Perai dan Kedah (Kulim & Sg. Petani).

Adat & adab permainan
---------------------

SPSGP menekankan lebih kepada latihan fizikal, latihan bermula dari bertapak, bertari sehinggalah bertempur. Perguruan ini tidak mengamalkan sistem bengkong seperti silat lain. Mata pelajaran Silat Gayung Penggerak terbahagi kepada:-

* 2 gerak tari bunga sembah
* 2 gerak tari rumah sembah
* 5 gerak senaman
* 13 gerak latihan asas
* 10 gerak tepis & elak
* 20 buah jatuh dan kuncian
* 30 buah pukulan serempak
* 7 permainan senjata (elak, kuncian, rampas)
* kajian pukulan buah umum
* pengisian rohani & kebatinan

Persenjataan
------------

Tekpi merupakan senjata rasmi perguruan di dalam Silat Gayung Penggerak. Terdapat juga senjata lain yang digunakan oleh perguruan ini iaitu pisau, keris, rotan panjang, selengan (rotan pendek), parang, kerambit dan tumbuk lada.

Adab berguru
------------

Antara adat yang masih diamalkan untuk menjadi ahli Silat Gayung Penggerak adalah membuat bekas sireh atau dipanggil majlis ijazah ahli baru.Di dalam majlis ini Guru Utama akan menyampaikan amanah ijazah kepada para gurulatih untuk mengijazahkan ahli baru.Sekiranya bilangan ahli baru yang kecil, ijazah akan dilakukan oleh Guru Utama sendiri.esetengah perguruan silat menamakan majlis ini sebagai majlis perlimau ataupun mandi tapak.

Peralatan majlis ijazah:

* Sireh
* Pinang
* Kapur
* Gambir
* Limau purut
* Akar sintok
* Pisau lipat
* Wang pengeras RM 10.25

Pautan luar
-----------

* Silat Gayung Penggerak
Pam kelentit
**Pam kelentit** atau **penyedut kelentit** adalah mainan seks yang direka untuk keseronokan seksual yang digunakan pada kelentit atau labia untuk menyedut dan meningkatkan aliran darah ke alat kelamin. Peranti ini berasal dari prototaip lelaki, pam zakar, yang muncul pada awal tahun 1900-an dan ditujukan untuk peningkatan seksual, atau rawatan disfungsi ereksi.

Pam kelentit boleh digunakan pada kelentit, tudung klitoris, labia (kedua-dua minora dan majora), seluruh kawasan kelamin dan, dalam beberapa kes, boleh digunakan pada puting. Pam kelentit, seperti pam zakar, boleh digunakan untuk kesan sementara sebelum, atau semasa, melancap atau melakukan aktiviti seksual. Pam kelentit tidak dirancang untuk digunakan pada bukaan vagina atau bahagian dalam faraj, kerana boleh menyebabkan kecederaan.

Rujukan
-------

1. ↑  Joseph W. Oldfield (2013-01-06). "The Penis Pump". Full Extend. Dicapai pada 2013-01-08.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Palung air hujan dan salur tegak.
**Palung air hujan** ialah sebuah saluran sempit, atau palung, yang membentuk komponen sistem atap. Ia mengumpul dan mengalir air hujan yang turun di atas bumbung.

Penerangan
----------

Jenis
-----

Awasan
------

Rujukan - Akta 133 - Akta Jalan, Parit dan Bangunan 1974
--------------------------------------------------------

26. Palung dan paip hendaklah dipasang

(2) Pemunya tiap-tiap rumah dan bangunan hendaklah, dalam masa dua puluh satu hari selepas disampaikan notis daripada pihak berkuasa tempatan bagi maksud itu, memasang dan menyenggara dalam keadaan baik palung, salur dan paip bagi menerima dan membawa air dari bumbung dan bahagian lain rumah atau bangunan itu dan bagi mengalirkan air itu dengan apa-apa cara yang diarahkan oleh pihak berkuasa tempatan supaya air itu tidak menimpa orang yang lalu di jalan itu atau supaya air itu tidak memasuki mana-mana betung.

(3) Jika notis itu tidak dipatuhi maka pihak berkuasa tempatan boleh pada bila-bila masa selepas tamatnya masa yang ditentukan itu mengarahkan supaya kerja itu dibuat dan kos dan belanja bagi berbuat demikian hendaklah dibayar kepada pihak berkuasa tempatan oleh pemunya yang mungkir itu.
**Silat Lokma** ialah sebuah Perguruan Silat yang bergerak di Sarawak.

Silat ini telah dibawa ke Kuching, Sarawak oleh Haji Paris bin Haji Mohammad dari Pulau Sarasan, Indonesia. Kemudiannya, silat ini telah dikembangkan oleh anak beliau, Hj Perhi bin Hj Paris dari awal tahun 1960-an hingga pertengahan tahun 1970-an. Seterusnya tugas mengajar diambl alih oleh murid kanan Hj Perhi iaitu Hj Arpan Molana bin Derin sehingga beliau berhenti mengajar pada tahun 1987. Selepas itu, tugas mengajar silat ini diambil alih oleh Hj Khairuddin, anak saudara Hj Perhi. Beliau belajar silat ini dengan Hj Perhi dqn Hj Arpan.

Silat ini melatih ahlinya untuk membela diri dalam semua keadaan sama ada berdiri, duduk bertinggung, duduk, merangkak, baring dan meniarap. Silat ini tidak menggunakan teknik patah dan tangkap dengan tangan. Senjata tradisional yang perlu dipelajari adalah taipi cincin, tembong, tongkat, kayu dua, pisau, keris, kerambit, rantai, pinang layang, parang dan tombak.

Sukatan pelajaran
-----------------

### Peringkat asas

**Peringkat Satu**

1. Latihan melentur dan melembut badan
2. Latihan kekuatan dan imbang
3. latihan jatuh

**Peringkat dua**

1. Latihan pelampas asas
2. Latihan gerak badan

**Peringkat tiga**

1. Latihan pelampas jalan
2. Latihan jatuh serta tendang

**Peringkat empat**

1. Latihan pelebat 1 - 7
2. Latihan bunga (jatuh tepi dan tiong)
3. Latihan pelampas pasangan

 **Peringkat lima**

1. Latihan buah induk

 **Peringkat enam**

1. Latihan buah berdiri selari
2. Latihan buah duduk - bertinggung, lokma, bersila
3. Latihan buah bring
4. Latihan buah meniarap

 **Peringkat tujuh**

1. Latihan buah pecah
2. Latihan gerak, langkah
3. Latihan senjata - tembong, pisau, taipi cincin
4. Latihan mempertahankan diri dari serangan 2 hingga 4 orang
5. Latihan buah serang

### Peringkat tinggi

 **Peringkat lapan**

1. Latihan kecepatan
2. Curi gerak

 **Peringkat sembilan**

1. Latihan tahan pukul
2. Latihan mempertahankan diri dari serangan lebih 4 orang
3. Latihan senjata tradisi - keris, parang, kayu dua, tongkat, kerambit dan pinang layang

 **Peringkat sepuluh**

1. Latihan serang lebih dari satu
2. Latihan mempertahankan diri dari senjata lebih dari satu
3. Ujian akhir

Rujukan
-------

* Majalah Pendekar, Januari 1995, m/s 36-39
**Pasukan Bantuan Keselamatan Antarabangsa Kumpulan Induk Kontinjen Malaysia** (MALCON ISAF) merupakan pasukan Angkatan Tentera Malaysia yang dihantar bertugas di Wilayah Bamiyan, Afghanistan bersama-sama dengan Pasukan Pembangunan Semula Wilayah (PRT) New Zealand mulai September 2010, sebagai sebahagian daripada Pasukan Bantuan Keselamatan Antarabangsa  (ISAF) di Afghanistan. Bamiyan terletak di tengah Afghanistsan. Kawasan ini memerlukan pembangunan infrastruktur dan perkhidmatan masyarakat Islam setempat kerana aspek keselamatan di wilayah itu terkawal.

Mandat PBB
----------

Kerajaan Afghanistan melihat kemampuan Malaysia sebagai negara anggota Pertubuhan Persidangan Islam yang aktif melibatkan diri dalam misi bantuan kemanusiaan contohnya di Somalia, Bosnia Herzegovina dan Sudan. Malaysia diminta membantu membangunkan semula wilayah dan bandar Bamyan yang musnah dan mundur akibat perang 2001-2010. Malaysia pernah menyatakan sokongan kepada Majlis Keselamatan Pertubuhan Bangsa Bersatu (PBB) untuk Afghanistan pada 2001.

Malaysia bekerjasama dengan tentera New Zealand kerana mempunyai hubungan baik dan kerjasama yang terjalin antara kedua negara dalam pelbagai aspek seperti menerusi Perjanjian Pertahanan Lima Negara (FPDA).

Pasukan peninjau
----------------

Pasukan peninjau Kumpulan MALCON ISAF diketuai Leftenan Kolonel Nor Azan Omar selaku Komander bersama 6 pegawai dan 6 anggota lain-lain pangkat berlepas ke Wilayah Bamyan pada Khamis , 15 Julai 2010. Tugasan lebih berbentuk tugas kemanusiaan seperti perubatan kritikal , penjagaan kesihatan, pergigian dan kemasyarakatan. Tidak ada sebarang penugasan kombat atau konflik.

Pasukan ini terdiri daripada 10 pegawai dan 30 anggota lain-lain pangkat daripada pasukan Perubatan, pasukan Pergigian serta Elemen Keselamatan Am dan Tadbir di bawah misi Operasi Interim Sokongan dan Bantuan Nasional ke Afghanistan.

Rujukan
-------

1. ↑  Kerajaan Hantar 40 Anggota ATM Ke Afghanistan
Sir Alex Ferguson CBE, pemenang terbanyak anugerah Pengurus Inggeris Tahunan
Dalam bola sepak, seorang **pengurus** bertanggungjawab untuk mengurus kelab bola sepak atau pasukan kebangsaan. Pengurus juga boleh berperanan sebagai jurulatih pasukan.

Pengurus sebuah kelab profesional adalah bertanggungjawab secara langsung kepada pengerusi kelab.

Tanggungjawab
-------------

Tanggungjawab pengurus kelab bola sepak profesional biasanya adalah seperti berikut:

* Memilih pemain untuk perlawanan dan formasi mereka.
* Merangka strategi dan memberi arahan di atas padang.
* Memberi motivasi kepada pemain sebelum dan semasa perlawanan.
* Menyerahkan tugas kepada jurulatih pasukan utama, kakitangan kejurulatihan dan kakitangan perubatan.
* Mencarai bakat pemain muda tetapi berbakat untuk latihan dalam akademi belia atau pasukan simpanan dan menggalakkan perkembangan dan peningkatan mereka.
* Membeli dan menjual pemain semasa tingkap perpindahan termasuk meminjam pemain.
* Berdepan media semasa temu bual sebelum perlawanan dan selepas perlawanan.

Sesetengah daripada tanggungjawab diatas adalah dikongsi bersama pengarah bola sepak atau pengarah sukan dan pada masa-masa yang diwakilkan kepada pengurus atau penolong jurulatih.

Lihat juga
----------

* Pengurus sementara
* Pemain-pengurus

Rujukan
-------
**Sistiserkosis** merupakan jangkitan tisu yang disebabkan oleh bentuk muda (sistiserkus) daripada cacing pita daging khinzir (*Taenia solium*). Individu yang terkena jangkitan ini mungkin mengalami sedikit atau tiada simptom selama bertahun-tahun, mendapat gumpalan keras yang tidak menyakitkan pada kulit dan otot-otot sebesar kira-kira satu sehingga dua sentimeter, atau mengalami simptom neurologi jika otak terjejas. Selepas beberapa bulan atau tahun, gumpalan ini boleh menyakitkan dan membengkak, kemudian menghilang. Di negara-negara membangun, hal ini merupakan satu daripada punca sawan yang paling biasa.

Jangkitan ini biasanya berpunca daripada mengambil makanan atau air yang mengandungi telur cacing pita.  Sayur yang tidak dimasak merupakan punca utama. Telur cacing pita datang daripada najis orang yang dijangkiti cacing dewasa, iaitu satu keadaan yang dikenali sebagai teniasis. Teniasis merupakan suatu penyakit yang lain dan disebabkan oleh pengambilan sista dalam daging khinzir yang tidak dimasak secukupnya. Mereka yang hidup bersama seseorang yang dijangkiti cacing pita mempunyai risiko yang lebih tinggi untuk menghidap sistiserkosis. Diagnosis boleh dilakukan dengan penyedutan sista. Mengambil gambar otak menggunakan tomografi berkomputer (CT) atau pengimejan resonans magnetik (MRI) sangat berguna untuk mendiagnos penyakit di dalam otak. Peningkatan dalam bilangan sel darah putih, yang dipanggil eosinofils, dalam cecair spina serebrum dan darah juga digunakan sebagai penunjuk.

Jangkitan boleh dicegah secara efektif dengan kebersihan diri dan sanitasi. Ini termasuk: memasak daging khinzir dengan secukupnya, tandas yang betul dan peluang mendapatkan air bersih yang lebih baik. Merawat orang yang menghidap teniasis adalah penting bagi mencegah jangkitan daripada merebak. Merawat penyakit yang tidak melibatkan sistem saraf mungkin tidak diperlukan.  Rawatan mereka yang menghidap neurosistiserkosis boleh dilakukan dengan ubat praziquantel atau albendazole. Ubat-ubat ini mungkin diperlukan untuk suatu jangka masa yang panjang. Steroid, untuk antikeradangan semasa rawatan, dan ubat antisawan juga mungkin diperlukan. Pembedahan kadangkala dijalankan untuk mengeluarkan sista. 

 Cacing pita daging khinzir biasa ditemui khususnya di Asia, Subsahara Afrika, dan Amerika Latin.  Di beberapa kawasan, dipercayai sehingga 25% penduduk terjejas. Jangkitan ini jarang ditemui di negara maju. Pada tahun 2010, ia sudah mengakibatkan 1,200 kematian seluruh dunia, iaitu satu peningkatan dari 700 kematian pada tahun 1990.  Sistiserkosis juga menjejaskan khinzir dan lembu tetapi jarang mengakibatkan simptom kerana kebanyakan daripadanya hidup tidak cukup lama. Penyakit ini sudah berlaku dalam kalangan manusia sejak dahulu lagi. Ia merupakan salah satu penyakit tropika yang terabai.